Nuwe flieks: The War with Grandpa, Flatlands | Netwerk24
The War with Grandpa ****
Soms voel 'n mens sommer net lus om in die modder te speel en modderkoekies te bak, en dis hoe hierdie manipulerende komedie jou laat voel wat onbeskaamd al die regte kettings trek en sorg dat daar geen onwelriekende geurtjie is nie. Robert de Niro speel die rol van 'n kwaai oupa wat 'n onnut, so reg uit Home Alone, se kamer oorneem wanneer hy by hulle intrek. 'n Poetsbakkery en toutrekkery oor die kamer ontstaan wat jou oopbek sal laat lag. Vir resensente is dit 'n teen-die-neus-afkyk-fliek. Vir gesinne: hoe later hoe kwater hoe lekkerder. In rolprentteaters.
Drie aweregse vroue bevind hulle in een van Suid-Afrika se min Westerns waarin veral vroue triomfeer. Twee meisies, wat liederlike stelle met mans afgetrap het (die aangrypende Nicole Fortuin en die uitstaande Izél Bezuidenhout) vlug per perd en word deur 'n polisievrou (Faith Baloyi is uitstekend) agtervolg met haar eie demone. Dit is 'n taai skuurpapierfliek wat verdien om gesien te word. Uitstekend en ontstellend! Let op taalgebruik. In fliekteaters.